मस्क ने कहा- फर्स्ट ब्लॉक में टोटल 50 लाख डॉलर का पेमेंट किया जाएगा
ट्विटर (Twitter) जल्द ही अपने प्लेटफॉर्म पर वेरिफाइड कॉन्टेंट क्रिएटर्स को PAY करना शुरू करेगी। कंपनी के मालिक एलन मस्क ने शनिवार को ट्वीट कर इसकी अनाउंसमेंट की।  Twitter will pay for advertising to content creators
ट्विटर (Twitter) जल्द ही अपने प्लेटफॉर्म पर वेरिफाइड कॉन्टेंट क्रिएटर्स को पेमेंट करना शुरू करेगी। कंपनी के मालिक एलन मस्क ने शनिवार को ट्वीट कर इसकी अनाउंसमेंट की। एलन मस्क ने ट्वीट में कहा, 'X/Twitter कुछ हफ्तों में क्रिएटर्स के रिप्लाई में दिखाए जाने वाले ऐड्स के लिए उन्हें पेमेंट करना शुरू करेगा। क्रिएटर्स को फर्स्ट ब्लॉक में टोटल 5 मिलियन डॉलर (41 करोड़ रुपए) का पेमेंट किया जाएगा।'
मस्क ने आगे कहा, 'ध्यान दें, भुगतान वेरिफाइड क्रिएटर्स को किया जाएगा और वो भी वेरिफाइड यूजर्स द्वारा विज्ञापन देखे जाने पर ही यह मान्य होगा।'
ऑफिशियली ट्विटर की नई CEO बनीं लिंडा याकारिनो
हाल ही में लिंडा याकारिनो ने ट्विटर के नए CEO के रूप में ऑफिशियली कार्यभार संभाला था। NBC यूनिवर्सल में ग्लोबल ऐडवरटाइजिंग एंड पार्टनरशिप की चेयरमैन रहीं याकारिनो ने ट्विटर में उनके साथ काम करने के लिए NBC यूनिवर्सल के एग्जीक्यूटिव वाइस प्रेसिडेंट जो बेनारोच को भी हायर किया था। बेनारोच याकारिनो के भरोसेमंद सलाहकार रहे हैं।
मस्क ने पिछले महीने दी थी नए CEO की जानकारी
ट्विटर के मालिक एलन मस्क ने पिछले महीने नए CEO की जानकारी देते हुए लिखा था लिखा, 'मैं ट्विटर के नए CEO के रूप में लिंडा याकारिनो का स्वागत करने के लिए उत्साहित हूं! लिंडा मुख्य रूप से बिजनेस ऑपरेशन्स पर फोकस करेंगी, जबकि मैं प्रोडक्ट डिजाइन और नई टेक्नोलॉजी पर ध्यान केंद्रित करूंगा।' एलन मस्क का लक्ष्य टेस्ला और स्पेसएक्स पर ज्यादा फोकस करना है।
एक घंटे तक एडिट कर सकेंगे ट्वीट 
लिंडा याकारिनो के CEO बनने के बाद कंपनी ने 7 जून को ब्लू टिक यूजर्स के लिए नया फीचर रोलआउट किया था। इस फीचर के जरिए ट्विटर ब्लू के सब्सक्राइबर पोस्ट करने के एक घंटे बाद तक अपने ट्वीट को एडिट कर सकेंगे। ट्वीट एडिट करने के फीचर को कंपनी ने सबसे पहले अक्टूबर 2022 रोलआउट किया था। तब ट्वीट एडिट करने के लिए यूजर्स को 30 मिनिट का समय मिलता था।
कंटेंट क्रिएटर्स ट्विटर के जरिए कमा सकते हैं पैसा
ट्विटर ने 29 अप्रैल को ऑफिशियल अकाउंट से ट्वीट करते हुए बताया था कि 'दुनियाभर के क्रिएटर्स अब साइन अप कर सकते हैं और ट्विटर पर कमाई कर सकते हैं। आज ही अप्लाई करने के लिए सेटिंग में मोनेटाइजेशन पर टैप करें।' हालांकि, इसके जरिए वही क्रिएटर्स पैसा कमा पाएंगे जिनके अकाउंट में कम से कम 500 फॉलोअर्स हों। वहीं अकाउंट वैरिफाइड होने के साथ ही पिछले 30 दिन से एक्टिव हो।
दुनिया भर के कंटेंट क्रिएटर्स को सपोर्ट करें
ट्विटर के ट्वीट पर कमेंट करते हुए एलन मस्क ने कहा कि दुनिया भर के कंटेंट क्रिएटर्स को सपोर्ट करें! कई लोगों की इनकम का ये एक प्रमुख सोर्स है। इससे वो आपके लिए ज्यादा समय देकर बढ़िया कंटेंट बना सकेंगे। ​​​​​​
कंटेंट क्रिएटर्स के लिए मोनेटाइजेशन प्रोग्राम कैसे काम करेगा?
एलन मस्क ने 14 अप्रैल को ट्वीट करते हुए कहा था कि 'अपने फॉलोअर्स को लॉन्गफॉर्म टेक्स्ट से लेकर घंटों लंबे वीडियो तक किसी भी मटेरियल का सब्सक्रिप्शन ऑफर करने के लिए अप्लाय करें। सेटिंग्स में बस "मोनेटाइजेशन" पर टैप करें। मोनेटाइजेशन से की गई कमाई का कोई भी हिस्सा अगले 12 महीनों तक ट्विटर नहीं लेगा। हालांकि एंड्रॉएड और IOS 30% फीस वसूलता है। ये चार्ज क्रिएटर की इनकम से डिडक्ट हो जाएगा। वेब पर चार्ज 8% के करीब है।
पहले साल के बाद, 'IOS और एंड्रॉएड फीस 15% तक कम हो जाएगी। इसके अलावा ट्विटर वॉल्यूम के आधार पर उसके ऊपर एक छोटी फीस जोड़ देगा। ट्विटर आपके काम को प्रमोट करने में भी मदद करेगा।'
मस्क ने कहा- हमारा गोल क्रिएटर की समृद्धि को मैक्सिमाइज करना है। किसी भी समय, आप हमारे प्लेटफॉर्म को छोड़ सकते हैं और अपने वर्क को अपने साथ ले जा सकते हैं। ईजी इन, ईजी आउट।'
वेब यूजर्स के लिए ब्लू सब्सक्रिप्शन की कीमत 650 रुपए
मस्क 2023 के अंत तक ट्विटर को फाइनेंशियली मजबूत करना चाहते हैं। उन्होंने रेवेन्यू बढ़ाने के लिए ब्लू सब्सक्रिप्शन जैसी कुछ सर्विस को मॉडिफाई किया है। भारत में एंड्रॉयड और IOS वाले मोबाइल यूजर्स के लिए ब्लू सब्सक्रिप्शन सर्विस की कीमत 900 रुपए प्रति महीना है। वेब यूजर्स ब्लू सब्सक्रिप्शन सर्विस 650 रुपए महीने में ले सकते हैं।
ट्विटर खरीदने के बाद मस्क के 4 बड़े फैसले...
1. CEO पराग अग्रवाल को निकाला था
एलन मस्क ने 27 अक्टूबर 2022 को 44 बिलियन डॉलर में ट्विटर खरीदा था। इसके बाद मस्क ने कंपनी के चार टॉप ऑफिशियल्स को निकाल दिया था। इनमें CEO पराग अग्रवाल, फाइनेंस चीफ नेड सेगल, लीगल एग्जीक्यूटिव्स विजया गड्डे और सीन एडगेट शामिल हैं। इसके बाद चीफ मार्केटिंग ऑफिसर लेस्ली बेरलैंड, चीफ कस्टमर ऑफिसर सारा पर्सनेट और ग्लोबल क्लाइंट सॉल्यूशंस के वाइस प्रेसिडेंट जीन-फिलिप महू को बाहर कर दिया गया था।
2. 80% से ज्यादा कर्मचारियों को निकाला
एलन मस्क ने जब ट्विटर की कमान संभाली थी तब वहां करीब 7,500 एम्प्लॉइज थे। पहले राउंड में उन्होंने 50% से ज्यादा कर्मचारियों को निकाला था। इसके बाद उन्होंने बचे हुए एम्प्लॉइज में भी छंटनी की। अब ट्विटर में करीब 1500 एम्प्लॉइज बचे हैं.
3. ट्विटर पर ट्रंप की वापसी करवाई थी
नवंबर 2022 में मस्क ने अमेरिका के पूर्व राष्ट्रपति डोनाल्ड ट्रंप का ट्विटर अकाउंट बहाल किया था। उन्होंने ट्विटर पर ट्रंप की वापसी को लेकर एक पोल किया था। उन्होंने पूछा था, क्या प्रेसिडेंट ट्रंप का अकाउंट बहाल किया जाना चाहिए। हां या ना। 1.5 करोड़ से ज्यादा यूजर्स ने वोटिंग में हिस्सा लिया और 52% लोगों ने हां में जवाब दिया था।
4. ब्लू सब्सक्रिप्शन सर्विस
एलन मस्क ने ब्लू सब्सक्रिप्शन सर्विस को दुनियाभर में लॉन्च किया है। भारत में एंड्रॉयड और IOS वाले मोबाइल यूजर्स के लिए ब्लू सब्सक्रिप्शन सर्विस की कीमत 900 रुपए प्रति महीना है। वेब यूजर्स ब्लू सब्सक्रिप्शन सर्विस 650 रुपए महीने में ले सकते हैं। 27 अक्टूबर को ट्विटर खरीदने के पांच दिन बाद मंगलवार रात को एलन मस्क ने इसका ऐलान किया था।
